cyanic-selkie/wikianc huggingface dataset:
ஞானபீட விருது
2015 ஆம் ஆண்டில் பரிசுத் தொகையானது இந்திய மதிப்பில் 11 இலட்சமாக உயர்த்தப்பட்டது. மொத்தமுள்ள அங்கீகரிக்கப்பட்ட இருபத்தைந்து மொழிகளில் இதுவரை மொத்தம் பதினைந்து மொழிகளுக்கு விருதுகள் கொடுக்கப்பட்டுள்ளது. இந்தி மொழிகளில் இதுவரை பதினொரு விருதுகளும், கன்னடம் மொழிகளில் எட்டு விருதுகளும், வங்காள மொழியில் இதுவரை 6 விருதுகளும், மலையாளத்தில் 6 விருதுகளும், குஜராத்தி, மராத்திய மொழி, ஒடியா மொழி, உருது போன்ற மொழிகளில் தலா நான்கு விருதுகளும், தெலுங்கு மூன்று விருதுகளும், அசாமிய மொழி, பஞ்சாபி மொழி, மற்றும் தமிழ் போன்ற மொழிகளில் இரண்டு விருதுகளும், காஷ்மீரி மொழிகளில், கொங்கணி மொழி, சமஸ்கிருதம் ஆகிய மொழிகளில் ஒரு முறையும் விருதுகள் கொடுக்கப்பட்டுள்ளன. இதுவரையில் ஐம்பத்தி ஏழு நபர்களுக்கு விருதுகள் வழங்கப்பட்டுள்ளன. அதில் ஏழு நபர்கள் பெண்கள் ஆவர். ஆஷா பூர்ணாதேவி இந்த விருதைப் பெற்ற முதல் பெண் எழுத்தாளர் ஆவார். 1965 ஆம் ஆண்டில் புரோதம் புரோதிசுருதி (பொருள்: முதல்சத்தியம்) எனும் வங்காள புதினத்திற்காக இவருக்கு இந்த விருது அளிக்கப்பட்டது.
பிண்ணனி
பாரதிய ஞானபீட ஆய்வு மற்றும் வரலாற்று நிறுவனம் எனும் நிறுவனத்தை 1944 இல் சகு சாந்தி பிரசாத் ஜெயின் என்ற சகு சைனக் குடும்பத்தைச் சேர்ந்தவரால் தோற்றுவிக்கப்பட்டது. மே 1961 இல் இந்திய மொழிகளின் சிறந்த படைப்புகளைத் தேர்ந்தெடுத்து சிறந்த நூலிற்கான விருது வழங்க வேண்டும் என நினைத்தனர். பின் நவம்பர் மாத இறுதியில் ரமா ஜெயின், (பாரதிய ஞானபீடத்தைத் தோற்றுவித்தவர் ) சில இலக்கிய வல்லுநர்களை அழைத்து இதற்கான ஆலோசனையில் ஈடுபட்டார். அவர்களில் சிலர் காகா காலேல்கர், ஹரிவன்சராய் பச்சன்,ராம்தாரி சிங் திங்கர், ஜெய்னெந்திர குமார், ஜெகதீசு சந்திர மார்தூர், பிரபாகர் மாசே, அக்சய குமார் ஜெயின் மற்றும் லட்சுமி சந்திரா ஜெயின். மேலும் இது பற்றி 1962 இல் அனைத்திந்திய குஜராத்திம் சாகித்திய பரிசத் மற்றும் பாரதிய பாஷா பரிசத்தின் ஆண்டுக் அமர்வில் விவாதிக்கப்பட்டது.
ஏப்ரல் 2, 1962 இல் இந்தியாவின் பல மாநிலங்களில் இருந்து சுமார் 300 எழுத்தளர்களை புதுதில்லிக்கு அழைத்து அவர்களை இரு அமர்வுகளாக தரம்வீர் பாரதி அவர்கள் பரிசோதித்து பின் அந்த முன்வரைவினை பிரசாத்திடம் வழங்கினார். முதல் தேர்வுக்குழுக் கூட்டமானது மார்ச் 16, 1963 இல் நடத்தத் திட்டமிட்டிருந்தனர். ஆனால் பிரசாத் அவர்கள் பெப்ரவரி 28, 1963 இல் இறந்தார். எனவே காகா காலேல்கர் மற்றும் சம்பூர்ணநந்தர் ஆகியேரை தற்காலிக நிறுவனர்களாக குழு நிர்ணயம் செய்தது.
முதல் தேர்வுக் குழு உறுப்பினர்கள்
முதல் தேர்வுக்குழு உறுப்பினர்களாக நிரஞ்சன் ராய், கரண் சிங், ஆர். ஆர். திவாகர், வி.ராகவன், பி. கோபால் ரெட்டி, ஹரேகிருஷ்ணா மஹாதப், ரமா ஜெயின், மற்றும் லட்சுமி சந்திரா ஜெயின் ஆகியோர் இருந்தனர். சம்பூர்ணாநந்தர் தலைவராக செயல்பட்டார். 1921 முதல் 1951 ஆம் ஆண்டுகள் வரையிலான காலங்களில் எழுதப்பட்ட நூல்களை முதல் விருதுக்கான பரிசீலனைக்கு எடுத்துக்கொண்டனர்.
விதிமுறைகள், தேர்வு செய்யும் நடைமுறைகள்
விருதிற்காக பல இலக்கிய வல்லுநர்கள், ஆசிரியர்கள், பல்கலைக்கழகங்கள், பல மொழிகளைச் சேர்ந்த சங்கங்கள், விமர்சகர்கள். போன்றவர்களிடமிருந்து  பரிந்துரைகள் பெறப்படுகின்றன. தற்சமயம் விருது பெற்ற ஒருவரின் நூல்களை அடுத்த இரண்டு வருடத்திற்கு பரிசீலனைக்கு எடுத்துக்கொள்ளப்பட மாட்டாது.
ஞான பீட விருது பெற்றோர் பட்டியல்
(ஆண்டு - பெயர் - ஆக்கம் - மொழி)
வெளியிணைப்புகள்
பகுப்பு:இந்திய இலக்கிய விருதுகள்  பகுப்பு:பரிசுகளும் விருதுகளும்
குவாட்ரில்லியன்
மேற்கத்திய எண்முறையில் குவாட்ரில்லியன் என்பது ஓராயிரம் டிரில்லியன்களைக் (1000 X 1000 X 1000 X 1000 X 1000) குறிக்கும். ஒரு குவாட்ரில்லியன், 1,000,000,000,000,000 என எழுதப்படுகிறது. ஒன்றின் பின் 15 சுழிகள். அறிவியல் முறையில் எழுதும்போது, ஒரு டிரில்லியன், 1015 என எழுதப்படும்.
ஒரு குவாட்ரில்லியன் என்பது ஓராயிரம் நான்குமடி ஆயிரம் (1000 X 10004). இதே போல குவின்ட்டில்லியன் என்பது ஓராயிரம் ஐந்துமடி ஆயிரம் (1000 X 10005). இவ்வெண் முறையில் எண்களின் பெயர்கள் இவ்வாறு ஆயிரத்தின் பன்மடிகளாக அடுக்கப்பட்டு பெயர்சூட்டப்பட்டுள்ளன. முன்னொட்டுகளாகிய டிரி (tri), குவாட்(quard), குவின்ட் (quint) என்பன முறையே மூன்று, நான்கு, ஐந்து ஆகியவற்றைக் குறிக்கும் சொற்கள். எண்களைப்பற்றி, அனைத்துலக முறைப்படி வழங்கும் முன்னொட்டு சொற்களை அறிய SI முன்னொட்டுச் சொற்கள் என்னும் கட்டுரையைப் பார்க்கலாம்.
பகுப்பு:எண்கள் பகுப்பு:அளவை
சிட்லப்பாக்கம்
{{Infobox settlement }} சிட்லப்பாக்கம் (ஆங்கிலம்: Chitlapakkam), இந்தியாவின், தமிழ்நாடு மாநிலத்தில் அமைந்துள்ள செங்கல்பட்டு மாவட்டத்தின் தாம்பரம் வட்டத்தில் இருக்கும் ஒரு பேரூராட்சி ஆகும். மேலும் இது சென்னை பெருநகரத்தை ஒட்டி வடக்கு புறம் சுமார் 10 கி.மீட்டரில் பெருநகர சென்னை மாநகராட்சி அமைந்துள்ளது. இது திருவள்ளூர், வேலூர் மற்றும் காஞ்சிபுரம் மாவட்ட எல்லையில் ஒட்டி அமைந்துள்ளது. இப்பகுதியில் வசிப்பவர்களின் பெரும்பான்மையினர் அலுவலகப் பணியாளர்களாக உள்ளனர்.
தாம்பரம் மாநகராட்சியுடன் இணைத்தல்
3 நவம்பர் 2021 அன்று இந்த பேரூராட்சியானது  தாம்பரம் மாநகராட்சியுடன் இணைக்கப்பட்டது.
அமைவிடம்
சிட்லப்பாக்கம் பேரூராட்சிக்கு மேற்கில் காஞ்சிபுரத்திலிருந்து 56 கி.மீ. தொலைவில் உள்ளது. அருகமைந்த தொடருந்து நிலையம், 100 மீட்டர் தொலைவில் உள்ள தாம்பரம் நல ஆக்க நிலையம் ஆகும். இதனருகில் தாம்பரம் 3 கி.மீ.; பல்லாவரம் 2 கி.மீ.; செம்பாக்கம் 2 கி.மீ. மற்றும்  சோழிங்கநல்லூர் 15 கி.மீ. தொலைவில் உள்ளன. தாம்பரம் நல ஆக்க நிலையம் என்பது சென்னையில் குரோம்பேட்டை மற்றும் தாம்பரத்தின் இடையே உள்ளது. சென்னை புறநகர் இரயில்வேயின் தாம்பரம் வழியாக சென்னை கடற்கரை–விழுப்புரம் பிரிவில் உள்ள தாம்பரம் நல ஆக்க நிலையம் இரயில் நிலையத்தின் அருகாமையில் உள்ளது.
அரசு மருத்துவமனைகள்
தேசிய தொழில்நுட்ப சித்தா தாம்பரம் சானடோரியத்தில் அமைந்துள்ள சித்த மருத்துவத்தின் முதன்மையான நிறுவனம் ஆகும்.
காசநோய் சானடோரியம் என்று பிரபலமாக அறியப்படும் தொராசிக் மருத்துவத்திற்கான அரசு மருத்துவமனை 1928 இல் தொடங்கப்பட்டது. இது கிராண்ட் சதர்ன் டிரங்க் சாலையில் அமைந்துள்ளது.
பேரூராட்சியின் அமைப்பு
2.90 ச.கி.மீ. பரப்பும், 18 பேரூராட்சி மன்ற உறுப்பினர்களையும், 367 தெருக்களையும்  கொண்ட இப்பேரூராட்சி தாம்பரம்  (சட்டமன்றத் தொகுதி) மற்றும் ஸ்ரீபெரும்புதூர் மக்களவைத் தொகுதிக்குட்பட்டதாகும்.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 9,960 வீடுகளும், 37,906 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 94.23% மற்றும் பாலின விகிதம் 1,000 ஆண்களுக்கு, 1001 பெண்கள் வீதம் உள்ளனர்.
சிட்லப்பாக்கம் ஏரி
சிட்லப்பாக்கம் நகரமாவதற்கு முன், விவசாயம் சார்ந்த இடமாக இருந்தது. அப்போது இந்த ஏரியின் நீர் நீர்பாசணத்திற்கு பயன்படுத்தப்பட்டு வந்தது. அருகில் உள்ள பச்சைமலை ஏரியின் முதன்மை நீராதாரமாக இருந்தது.
1980 வரை, இந்த ஏரிக்கரை ஒரு பொழுது போக்கு இடமாக இருந்தது. ஏரி அருகே உள்ள பகுதிகளான செம்பாக்கம், அஸ்தினாபுரம் ஆகிய பகுதிகளின் தண்ணீர் தேவைக்கு இந்த ஏரி பயன்பட்டது. 1980-களின் துவக்கம் வரை, இந்தப் பகுதியின் நிலத்தடி நீர் வெறும் 5 அடி ஆழத்தில் காணப்பட்டது. கோடைக்கால உச்சத்தில்கூட நிலத்தடி நீர் 10 அடிக்கு கீழே சென்றதில்லை. இவ்வாறான தண்ணீர் வசதி காரணமாக இப்பகுதியில் குடியிருப்புகள் உருவாயின. ஏரியின் சூழல் இடம் பெயரும் பறவைகள் ஈர்த்தது மற்றும் பறவை நோக்கர்களுக்கு ஒரு பிடித்தமான இடமாக இருந்தது.
ஏரியின் மொத்த நீர் தேங்கும் பரப்பளவு 86.86 ஏக்கர் ஆகும். என்றாலும் ஆக்கிரமிப்புகள் காரணமாக ஏரியின் பரப்பு 47 ஏக்கராக சுருங்கிவிட்டது. ஏரி பாசணத்தில் விவசாயம் செய்யப்ப்பட்ட நிலப்பகுதிகள் குடியிருப்புகளாக மாறிவிட்டதால் இங்கு விவசாயம் இல்லாமல் போனது. இந்த ஏரிக்கு மலைப்பகுதியில் இருந்து நீர் வரக்கூடிய வகையில் மூன்று வாய்க்கால்கள் கட்டப்பட்டுள்ளன. இதனால் சென்னையின் பிற பகுதிகளை ஒப்பிடும்போது ஏரியின் நீர்மட்டம் இங்கு மேலேயே உள்ளது. இப்பகுதியில் நீர் மட்டம் 2.50 முதல் 8 மீட்டர்வரை உள்ளது. நீரில் உள்ள உப்பின் அளவு 400 முதல் 900 பிபிஎம் ஆகும். ஏப்ரல் முதல் செப்டம்பர் வரையான காலத்தில் கூழைக்கடாக்களை பார்க்க இயலும், மேலும் ஆண்டு முழுவதும் சாம்பல் நாரை போன்ற பறவைகளைக் காணலாம்.
மேற்கோள்கள்
பகுப்பு:சென்னை சுற்றுப் பகுதிகள் பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
இடும்பன் (கௌமாரம்)
இடும்பன் தமிழ்நாட்டிலும் ஈழத்திலும் வழிபாடு பெறும் தெய்வங்களில் ஒன்றாவான். இடும்பன் கவசம் என்ற கவசமும் காணப்படுகிறது.
தென்னாபிரிக்க ஒன்றியம்
{{Infobox Former Country }}
தென்னாபிரிக்க ஒன்றியம் (Union of South Africa) என்பது தற்போதைய தென்னாபிரிக்கக் குடியரசின் முன்னாளைய அமைப்பாகும். இவ்வொன்றியம் மே 31, 1910 இல் முன்னர் பிரித்தானியக் குடியேற்ற நாடுகளாயிருந்த கேப், நட்டால், டிரான்ஸ்வால், ஒரேஞ்சு தனி மாநிலம் ஆகியவற்றை இணைத்து இவ்வொன்றியத்தின் மாகாணங்களாக உருவாக்கப்பட்டது.
இது முதலில் ஒரு தன்னாட்சி உரிமையுள்ள நாடாக (dominion) அமைக்கப்பட்டு பின்னர் பொதுநலவாயத்தில் இணைக்கப்பட்டது. இவ்வொன்றியம் மே 31, 1961 இல் கலைக்கப்பட்டு தென்னாபிரிக்கக் குடியரசு என்ற பெயரில் குடியரசானது.
சிறப்புகள்
கனடா, அவுஸ்திரேலியா போன்ற கூட்டமைப்புகள் போலல்லாமல் தென்னாபிரிக்க ஒன்றியம் ஒரு தனிநாடாக விளங்கியது. நான்கு குடியேற்ற நாடுகளினதும் நாடாளுமன்றங்கள் கலைக்கப்பட்டு அவை மாகாண அமைப்பாக மாற்றப்பட்டன. அசெம்பிளி, செனட் என இரு அவைகள் அமைக்கப்பட்டன. இவற்றின் உறுப்பினர்களை பொதுவாக நாட்டின் சிறுபான்மையினராக இருந்த வெள்ளையினத்தவர்களே தெரிவு செய்தனர்.
வெளி இணைப்புகள்
பகுப்பு:தென்னாப்பிரிக்கா பகுப்பு:ஐக்கிய இராச்சியம்
இடும்பன் (கௌமாரம்)
இடும்பனின் வரலாறு
இடும்பனின் வரலாறு பழனி முருகன் கோவில் தலபுராணத்தில் கூறப்பட்டுள்ளது. சூரபத்மன் போன்ற அசுரர்களுக்கு வில்வித்தை போன்ற வித்தைகளைப் பயிற்றிய இடும்பாசுரான் முருகனின் வேலால் அசுரர்கள் அழிந்தமையால் மனைவி இடும்பியுடன் வானவாசஞ் சென்றான். அவ்வழியால் திருக்குற்றாலத்துக்கு அருகில் அகத்திய முனிவரைக் கண்டு வணங்கி தம்மை ஆட்கொள்ள வேண்டினான். அகத்தியரும் திருக்கேதாரத்தில் உள்ள வனத்தில் இருக்கும் இரு மலைகளை எடுத்துக் கொண்டு பொதியமலைக்கு வருவாயானால் பெறற்கரும் பேற்றை அடைவாய் எனக் கூறினார்.
இடும்பனும் மனைவியோடு அவ்வனத்திற்கு சென்று இரு சிகரங்களையும் கண்டு பூசித்து மூல மந்திரங்களைக் கூறித் தவமிருந்தான். இரு சிகரங்களையும் தம் தவவலிமையால் பாம்புகளால் உறி போலச் செய்து தோளில் வைத்து காவடி எடுப்பார்போல பொதிகை சென்றான். பழனியை அடைந்தபோது முருகன் திருவிளையாடலால் இடும்பனுக்குக் காவடி பாரமாகத் தோன்ற அவற்றை இறக்கி வைத்தான். பின்னர் காவடியைத் தூக்க முடியாமல் போனது. அங்குள்ள மர நிழலில் தண்டாயுதபாணியைக் கண்டு அவனை விலகும்படி பணித்தான். முருகன் விலகாமல் இருக்கவே இடும்பன் கோபங்கொண்டு பாய்ந்தபோது அங்கு வீழ்ந்து இறந்தான். இடும்பியின் அழுகுரலுக்கிரங்கிய முருகனும் இடும்பனை உயிர்பெற்றெழச் செய்தார்.
இடும்பன் தான் இருமலைகளையும் எடுத்துவந்தது போல காவடி எடுத்து வரும் அடியார்களுக்கு அருளும்படியும் கேட்டுக்கொண்டான். இக்கதையுடன் முருகனுக்குக் காவடி எடுக்கும் வழக்கம் உருவானதாகக் கூறுவர்.
காடுவெட்டிவிடுதி மிகுந்த சக்தி வாய்ந்த இடும்பன்
thumb|காடுவெட்டிவிடுதி இடும்பன் கோயிலில் இலங்கை பக்தர்கள். thumb|இடும்பன் மிகுந்த சக்தி வாய்ந்த கருணைமிகு இடும்பன் கோயில் அமைந்த புண்ணிய பூமியாம் காடுவெட்டிவிடுதி என்பது இந்தியாவின், தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், ஒரத்தநாடு வட்டத்திற்கு உட்பட்ட திருவோணம் அருகில் ஓர் கிராமமாகும். தீராத வினையெல்லாம் தீர்க்கும் அருள்மிகு காவடி தந்த இடும்பன் சுவாமி ஆலயம் மகிமை நிறைந்த மந்திர சக்தி வாய்ந்த பூமியாகும், இந்த இறைவனை வந்து வழிபட்டால் திருமணம் விரைவில் கைகூடும்,குழந்தை வரம் கிடைக்கும்,வறுமை நீங்கும்.இக்கிராமத்தில் இடும்பனுக்கு தனிசன்னதியில் சித்திர ரூபத்தில் மிகுந்த சக்தி சொரூபத்துடன் காடுவெட்டிவிடுதி அருள்மிகு இடும்பர் திருக்கோயில் கருவரையில் மூலவராக வழிபடப்படும் இறைவர் குண்டலினி உடம்பில் சக்தி அம்சமாக மூலாதாரத்தை தொடுதல். உச்சந்தலையில் சிவா அம்சம் (துரியம் அல்லது ஆக்கினை) உள்ளது. இவற்றை விளக்கும் வகையில் சூரிய சந்திர பிறையுடன் இடும்பர் அமரந்துள்ளார். இந்த கோலத்தில் சிவனடியாரான இவரை வழிபட சிவபெருமான் அருள் பன்மடங்கு கிட்டும்.இந்த சித்திரத்தை காடுவெட்டிவிடுதி சு.சா.சுப்பஞ் செட்டியார் வழி தோன்றலான இலக்கியச்செம்மல் சு.வை.சு.சிவகுமாரால் எழுப்பப்பட்டது இந்த ஆலயத்தில்  நகரத்தார்களால் அசைவ வழிபாடாக வழிபடப்படுகிறது. இந்த கோயிலில் யாரும் காணாத வகையில் பெரும் மதிப்பு வாய்ந்த புதையல் உள்ளது என நம்பப்படுகிறது,இதை நகரத்தார் வம்சத்தில் ஆறு விரல் கொண்ட பிள்ளை அவதரித்து அந்த புதையலை எடுத்து ஆலய பணியை மேற்கொள்ளப்படும் என்பது தொல் நம்பிக்கை. thumb|இடும்பன் கோயில் தஞ்சை ஜில்லா காடுவெட்டிவிடுதியில் சக்தி வாய்ந்த அருள்மிகு ஸ்ரீ இடும்பன் வழிபாடு மகத்துவமானது.,இங்கு வந்து ஒரு முறை வழிபட்டால் பில்லி சூனியம் கண்திருஷ்டி பாதிப்புகள் உடனடியாக தீரும்.,இங்கு வந்து வழிபட்டால் யார் பில்லி ஏவல் செய்தார்களோ அவர்களுக்கே திரும்பி சென்று விடும்.,நல்லவர்களுக்கு எந்த பாதிப்பும் வராது.,ஆகவே தர்ம வழியில் நடப்பவர்களுக்கு தலை சிறந்த ஆலயம்.
மூன்று திங்கள் கிழமை தொடர்ந்து வந்து 7 வேப்ப எண்ணெய் விளக்கு 7 நெய் விளக்கு 7 நல்லெண்ணெய் விளக்கு என ஒரு திங்களுக்கு 21 விளக்கு என மூன்று வாரங்களுக்கும் 63விளக்குகள் ஏற்றி பொங்கல் வைத்து வழிபட வீட்டில் செல்வம் பொழிந்து குழந்தை பாக்கியம் கிடைத்து பகை ஒழிந்து நோய் நொடியெல்லாம் தீர்ந்து. வம்சம் 21 தலைமுறைக்கு விருத்தியாகும். காடுவெட்டிவிடுதி இடும்பன் சுவாமியை வழிபட செல்வம் பல வந்து சேரும் என்று நம்பப்படுகிறது.
மகா காளியம்மன் பிறந்த பச்சை குழந்தைகளின் இரத்தத்தை ருசி பார்க்க பிறக்கும் அத்தனை குழந்தைகளும் இறந்து போக ஒரு மகா சித்தர் வாக்கை கேட்டு பழனிக்கு சென்று வேண்டுதல் செய்து பழனி மலையை விட்டு வரவே மாட்டேன் என்ற பழனிமலை காவலர் முருக பக்தர் அகத்தியர் சீடர் இடும்பர் சுவாமியிடம் எங்கள் வம்சமே உங்களுக்கு அடிமை தயவு செய்து வந்து அந்த மகா காளியம்மன் கோரத்தை கட்டுப்படுத்துங்கள் எங்கள் வம்சத்தை வளர ஆசி கூறுங்கள் என கூறி பாதம் பணிந்து பழனியிலிருந்து மண் எடுத்து கால் நடையாகவே பூசை செய்து அரோகரா பாடி அழைத்து வந்த பிறகே காடுவெட்டிவிடுதியில் நகரத்தார் வம்சம் விருத்தியானது.
ஒரு விசித்திரம் என்னவென்றால் மேற்கிலுள்ள பழனி மலை இடும்பன் மலை கோயிலும் கிழக்கிலுள்ள இடும்பவனம்(இடும்பர் தவம் இருந்த இடமும்) ஒரே நேர்க்கோட்டில் அமைந்துள்ளது மேலும் ஒரு அபூர்வம் என்னவென்றால் அருள் பொங்கும் காடுவெட்டிவிடுதி அருள்மிகு இடும்பர் கோயிலும் அதே நேர்க் கோட்டில் இந்த இரண்டு தலத்திற்கும் இடைப்பட்ட பகுதியில் அமைந்துள்ளது. இன்னுமொரு அற்புதம் யாதெனில் காடுவெட்டிவிடுதி அருள்மிகு இடும்பர் கோயிலுக்கு வடக்கு பகுதியில் திருவண்ணாமலையும் தெற்கு பகுதியில் கடற்கரையில் மீமிசல் முருகன் கோயிலும் ஒரே நேர்கோட்டில் உள்ளது.
கோயில்களில் இடும்பன்
முருகபக்தனான இடும்பனுக்கு முருகன் கோயில்களில் சிறப்பிடம் அளித்தனர். இடும்பன் பூசை பல கோயில்களில் மகோற்சவத்தை அடுத்து நடைபெறுதல் வழக்கம்.
திருவோணம் அருகே கீழமேட்டுப்பட்டி கிராமத்தில் உள்ள கோவிலில் விநாயகர், இடும்பன், மற்றும் முருகன் ஆகிய பரிவார தெய்வங்கள் அமைந்துள்ளது
இலங்கையில் இடும்பன் கோயில்கள்
இலங்கையில் கொழும்பு, யாழ்ப்பாணத்தில் பண்டத்தரிப்பு (காலையடி) இரத்தினபுரி, நாவலப்பிட்டி, கொஸ்லாந்தை மற்றும் மட்டக்களப்பின் சில பாகங்களிலும் இடும்பன் பரிவார தெய்வமாகத் தனிக் கோயில் பெற்று விளங்குவதைக் காணலாம். திரிகோணமலையில் பறையன்குளம் எல்லையிலுள்ள காளி கோயிற் பகுதியில் இடும்பன்மலை எனக் குன்று ஒன்று உள்ளது.
தமிழகத்தில் இடும்பன் கோயில்கள்
தமிழ்நாட்டில் தஞ்சாவூர் மாவட்டத்தில் உள்ள இடும்பாவனம் மற்றும் திருக்கன்றாப்பூர் போன்ற இடங்களில் இடும்பன் சிவனைப் பூசித்து வரம் பெற்றதாகக் கூறுவர். பழனி, குன்றக்குடி போன்ற தலங்களில் இடும்பனுக்கு சிறப்பான வழிபாடுகள் நடைபெறும். திருப்பூர் அருகில் இடுவம்பாளையம் என்னும் இடத்தில் இடும்பன் கோவில் உள்ளது. (இடும்பனுக்கு தனி கோவில் உண்டு) தஞ்சை மாவட்டம், காடுவெட்டிவிடுதியில் இடும்பனுக்கு தனிசன்னதியில் சித்திர ரூபத்தில் மிகுந்த சக்தி சொரூபத்துடன் காட்சியளிக்கிறார். இது நகரத்தார்களால் அசைவ வழிபாடாக வழிபடப்படுகிறது. thumb|Kaduveividuhi idumban4
இதே போன்று தஞ்சாவூர் மாவட்டம் ஒரத்தநாடு தாலுகா திருவோணம் அருகே உள்ள கீழமேட்டுப்பட்டி என்ற கிராமத்தில் கற்சிலை யில் உருவம் கொண்ட கோவில் உள்ளது.இங்கு இடும்பனுக்கு வாரத்தில் இரண்டு நாட்கள் அபிஷேகம் மற்றும் ஆராதனை செய்து வழிபட்டு வருகின்றனர்.கார்த்திகை மாதம் சிறப்பு வழிபாடு நடைபெறுகிறது.இங்கு இதுவரை சைவ வழிபாட்டின் மூலம் இந்தக் கோவிலில் இருந்து வருகிறது.
வெளி இணைப்புகள்
பகுப்பு:இந்துக் கடவுள்கள் பகுப்பு:மகாபாரதக் கதை மாந்தர்கள் பகுப்பு:கௌமாரம்
உலகப் புத்தகத் தலைநகரம்
உலகப் புத்தகத் தலைநகரம் (World Book Capital) என்பது, நூல்கள் மற்றும் வாசித்தல் துறைகளில் ஒரு நகரத்தின் செயற்பாடுகளின் தரம் மற்றும் முன்னேற்றத்தை அங்கீகரிக்கும் முகமாக ஐக்கிய நாடுகள் கல்வி, அறிவியல், பண்பாட்டு நிறுவனத்தினால் (யுனெஸ்கோ) அந்நகரத்திற்கு வழங்கப்படும் சிறப்புப் பெயராகும்.
இது ஓர் ஆண்டின் உலக புத்தக மற்றும் பதிப்புரிமை நாளான ஏப்ரல் 23 முதல் அடுத்த ஆண்டு ஏப்ரல் 22 வரையான காலப்பகுதியைக் கொண்டதாகும்.
உலகப் புத்தகத் தலைநகரங்கள்
பின்வரும் நகரங்கள் உலகப் புத்தகத் தலைநகரங்களாக அறிவிக்கப்பட்டுள்ளன:
வெளி இணப்புகள்
பகுப்பு:யுனெஸ்கோ பகுப்பு:சிறப்பு நாட்கள் பகுப்பு:தலைநகரங்கள்
வினைல்டிரையீத்தாக்சிசிலேன்
வினைல்டிரையீத்தாக்சிசிலேன் (Vinyltriethoxysilane) என்பது (C2H5O)3SiCH=CH2 என்ற மூலக்கூற்று வாய்ப்பாடு கொண்ட ஒரு கரிமசிலிக்கன் சேர்மமாகும். இதுவொரு நிறமற்ற நீர்மமாகும். வினைல் தொகுதி, ஈத்தாக்சிசிலில் தொகுதி என்ற இரண்டு தொகுதிகளுடன் ஓர் இருசெயல் சேர்மமாக இது செயல்படுகிறது. நீர் உணரியான இச்சேர்மம், அதேபோல மூலக்கூற்று சங்கிலிகளுக்கிடையே இணைக்கும் குறுக்கிணைப்பு முகவராகவும் செயல்படுகிறது.
மேற்கோள்கள்
பகுப்பு:வினைல் சேர்மங்கள் பகுப்பு:கரிமசிலிக்கன் சேர்மங்கள் பகுப்பு:ஈத்தாக்சைடுகள் பகுப்பு:ஒற்றைப்படிகள்
புகழேந்தி (இசை அமைப்பாளர்)
புகழேந்தி  (செப்டம்பர்  27, 1929 – பிப்பிரவரி 27, 2005) என்பவர் திரைப்பட இசை அமைப்பாளர். தமிழ் தெலுங்கு மலையாளம் ஆகிய மொழிகளில்  மொத்தம் 600 படங்களுக்கு இசை அமைத்தார்.
மேற்கோள்
பகுப்பு:இந்தியத் திரைப்பட இசையமைப்பாளர்கள் பகுப்பு:1927 பிறப்புகள் பகுப்பு:2005 இறப்புகள்
வடகாலத்தூர் ஊராட்சி
வடகாலத்தூர் ஊராட்சி (Vadakalathur Gram Panchayat), தமிழ்நாட்டின் நாகப்பட்டினம் மாவட்டத்தில் உள்ள கீழ்வேளூர் ஊராட்சி ஒன்றியத்தில் அமைந்துள்ளது. இந்த ஊராட்சி, கீழ்வேலூர் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 913 ஆகும். இவர்களில் பெண்கள் 455 பேரும் ஆண்கள் 458 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எஸ். என். ராமசாமி
'''எஸ். என். ராமசாமி''' (S.N. Ramasamy) ஒரு இந்திய அரசியல்வாதியும் முன்னாள் சட்டமன்ற உறுப்பினரும் ஆவார். 1980 மற்றும் 1984 தேர்தல்களில் சாத்தான்குளம் தொகுதியிலிருந்து காந்தி காமராஜ் தேசிய காங்கிரஸ் வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார். மறைந்த முன்னாள் முதலமைச்சர் ம. கோ. இராமச்சந்திரனின் நண்பராவார். இவரது கல்லறை திருச்செந்தூர்-குரும்பூர் நெடுஞ்சாலை சாலையில் அமைந்துள்ளது.
மேற்கோள்கள்
பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:7 ஆவது தமிழ்நாடு சட்டமன்ற உறுப்பினர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள்
கௌசல் மாவட்டம்
கௌசால் மாவட்டம் (Khawzawl district) வடகிழக்கு இந்தியாவில் அமைந்த மிசோரம் மாநிலத்தின் 11 மாவட்டங்களில் ஒன்றாகும். சம்பாய் மாவட்டத்தின் சில பகுதிகளைக் கொண்டு இம்மாவட்டம் 3 சூன் 2019 அன்று புதிதாக நிறுவப்பட்டது. .இதன் நிர்வாகத் தலைமையிட நகரம் கௌசால் ஆகும். இம்மாவட்டத்தின் கிழக்கில் மியான்மர் நாட்டின் எல்லை, வடக்கில் மணிப்பூர் மாநிலத்தின் சுராசாந்துபூர் மாவட்டம் உள்ளது. இம்மாவட்டம் 7,372 குடும்பங்களும், 36,381 மக்கள்தொகை]]யும் கொண்டது.
இம்மாவட்டம் 28 நகரங்களும், கிராமங்களும் கொண்டது. .கௌசால் நகரத்தில் மட்டும் 3,000 குடும்பங்களும், 14,000 மக்களும் வாழ்கின்றனர். . கௌசால் மாவட்டம் 7,372 குடும்பங்களும், 36,381 மக்கள்தொகையும் கொண்டது..
தட்ப வெப்பம்
குளிர்கால வெப்பம் 0 °C to 20 °C வரையிலும், கோடைக்கால வெப்பம் 15 °C and 30 °C இருக்கும்.
போக்குவரத்து
மிசோரம் மாநிலத் தலைநகரம் அய்சாலிருந்து 152 கிலோ மீட்டர் தொலைவில் கௌசால் நகரம் உள்ளது.
மேற்கோள்கள்
பகுப்பு:மிசோரம் மாவட்டங்கள்
கே. எட்டிபட்டி ஊராட்சி
'''கே. எட்டிபட்டி ஊராட்சி' (K. Ettipatti Gram Panchayat''), தமிழ்நாட்டின் கிருஷ்ணகிரி மாவட்டத்தில் உள்ள மத்தூர் வட்டாரத்தில் அமைந்துள்ளது. இந்த ஊராட்சி, ஊத்தங்கரை சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3873 ஆகும். இவர்களில் பெண்கள் 1840 பேரும் ஆண்கள் 2033 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மத்தூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
முருகேச பண்டிதர்
'''பூ. முருகேச பண்டிதர்''' (1830 - 3 செப்டம்பர் 1898) இலங்கை யாழ்ப்பாணம் சுன்னாகத்தில் 1830இல் பிறந்தார். சுன்னாகம் அ. குமாரசாமிப் புலவர் இவரின் மாணாக்கர் ஆவார். இவர்கள் இருவருமே "தோடஞ்ஞர்" (பிறரின் இலக்கிய பிழைகளைக் கண்டு பிடிப்பவர்) எனப் பெயர் பெற்ற புலவர்களாவார்கள். தோஷம் என்பது தமிழில் தோடம் என்றானது. அதன் பொருள் குற்றம் அல்லது பிழை என்பதாகும்.
சுன்னாகம் முருகேச பண்டிதருக்கு இலக்கிய ஆற்றலுடன் இலக்கணப் பயிற்சியுமிருந்ததால் "இலக்கணக் கொட்டர்" என்றும் அவர் சிறப்பிக்கப்பட்டார்.
ஆசிரியப் பணி
யாழ்ப்பாணத்திலே சுன்னாகம், புன்னாலைக்கட்டுவன், கோப்பாய், சிறுப்பிட்டி, அளவெட்டி, மல்லாகம், கல்வளை ஆகிய ஊர்களில் கல்வி கற்பித்த முருகேச பண்டிதர் தமிழ்நாட்டில் சிதம்பரம், சென்னை, திருப்பத்தூர் முதலிய இடங்களிலும் ஆசிரியராக இருந்துள்ளார்.
முருகேச பண்டிதர் கும்பகோணத்திலிருந்த கல்லூரியில் சோதனை எழுதாமலே தலைமைப் பண்டிதராக நியமனம் பெற்றார். இது பற்றி ஒரு சுவாரசியமான கதை உண்டு. நியமனத்துக்காக போட்டிப் பரீட்சை எழுதச் சென்றவர், கொடுக்கப்பட்ட கேள்வித் தாளைப் படித்துவிட்டு, விடைகளை எழுதாமல், கேள்வித் தாளில் கண்ட பிழைகளை குறியிட்டு, தக்க நியாயங்களையும் எழுதி, கேள்வி கேட்கும் முறையையும் பாட்டாக எழுதி பரீட்சகரிடம் கொடுத்துவிட்டுச் சென்றுவிட்டாராம். அவரது மதி நுட்பத்தையும், பஞ்ச இலக்கண திறமையையும் கண்ட கல்லூரி அதிபர் முருகேச பண்டிதரை தலைமை பண்டிதராக நியமனம் செய்தார்.
இலக்கியப் பணி
பண்டிதர் அவர்கள் ஆறுமுக நாவலரையே வெல்லக் கருதிய காலம் உண்டு, என்றாலும் பின்னர் இருவரும் நல்ல நண்பர்களாக விளங்கினர்.
ஒருவரை நிந்திப்பது போல - அதாவது, இகழ்வது போல - புகழ்ந்து பாடுதல் நிந்தாஸ்துதி என்ற பா வகையாகும். ஆறுமுகநாவலர் பேரில் முருகேச பண்டிதர் நிந்தாஸ்துதி பாடியுள்ளார். அப்பாடல் வருமாறு:
நிந்தையாக கருத்தைப் பார்க்கும்போது:
பிரமச்சாரியான நாவலர் நீதிமான் எனப் பேரெடுத்தவர், பிரமனை நான்கு முகங்களாக்கி மயங்கச் செய்துவிட்டு வாணியை அணைத்துக் கொண்டான். இது சரியான செயலா? இப்போ நீயோ இறந்து விட்டாய். இந்த நிலையில் நாங்கள் காண்பது நீதியா?
புகழ்ச்சியாக கருத்தைப் பார்க்கும்போது:
முருகேச பண்டிதர் விடுகவிப் பாடல்களும் பாடியவர். உதாரணத்துக்கு ஒன்று:
நாலு காலுண்டு நடப்பதில்லை, இரண்டு கையுண்டு பிடிப்பதில்லை, பின்னல் உண்டு ஆனால் (குடுமி) முடிப்பதில்லை, கண்கள் உண்டு ஆனால் பார்ப்பதில்லை, அரசர்களையும் மற்றவர்களையும் உட்கார வைக்கும் மறுப்பது கிடையாது, உதயபானுவே இதற்கு விடை சொல்வாயாக. (விடை: ரைதிக)
மறைவு
முருகேச பண்டிதர் 1898 செப்டம்பர் 3 அன்று காலமானார்.
முருகேச பண்டிதர் மறைவு பற்றி [சி. கணேசையர்|மகாவித்துவான் கணேச ஐயர்] எழுதிய பாடல்:
எழுத்தொடு சொற்பொருள் யாப்பணி யென்னு மிலக்கணங்கள் பழுத்துள நாவினன் பாக்களோர் நான்கொடு பாவினங்கள் வழுத்திடப் பாடு முருகேச பண்டிதன் வாதியெனத் தொழத்தகு விற்பனன் சென்று பரகதி துன்னினனே.
மேற்கோள்கள்
பகுப்பு:1900 இறப்புகள் பகுப்பு:1830 பிறப்புகள் பகுப்பு:ஈழத்துப் புலவர்கள் பகுப்பு:யாழ்ப்பாணத்து நபர்கள் பகுப்பு:ஈழத்து எழுத்தாளர்கள் பகுப்பு:தமிழ் இலக்கண அறிஞர்கள் பகுப்பு:தமிழறிஞர்கள் பகுப்பு:ஈழத்துத் தமிழறிஞர்கள் பகுப்பு:பண்டிதர்கள்
சென்னை ரயில்வே கோட்டம்
சென்னை இரயில்வே கோட்டம் (Chennai railway division) என்பது தென்னக இரயில்வேயின், இந்தியாவின் வட தமிழ்நாடு மற்றும் தெற்கு ஆந்திரப் பிரதேசத்தின் மாவட்டங்களை உள்ளடக்கிய ஒரு இரயில்வே கோட்டமாகும். தற்போது இது 697.42 கி.மீ. க்கும் அதிகமான பாதை நீளத்தைக் கொண்டுள்ளது. இதன் நிர்வாக தலைமையகம் சென்னையில் உள்ளது. இது தென்னக இரயில்வேயின் தலைமையகமாகவும் உள்ளது.
தொடருந்து நிலையங்கள் மற்றும் நகரங்களின் பட்டியல்
பட்டியலில் சென்னை ரயில்வே கோட்டத்தின் கீழ் உள்ள நிலையங்கள் மற்றும் அவற்றின் நிலைய வகை ஆகியவை அடங்கும். பயணிகளுக்காக மூடப்பட்ட நிலையங்கள் -
மேற்கோள்கள்
பகுப்பு:தமிழகத்தில் தொடருந்து போக்குவரத்து பகுப்பு:தென்னக இரயில்வே பகுப்பு:சென்னை தொடருந்து கோட்டம்
சித்தேந்திர திவாரி
சித்தேந்திர திவாரி (Jitendra Tiwari) என்பவர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். இவர் ஆசான்சோலின் முன்னாள் நகரத்தந்தை மற்றும் மேற்கு வங்க சட்டமன்ற பாண்டவேசுவர் தொகுதியின உறுப்பினர் ஆவார்.
சர்ச்சைகள்
திவாரி தனது செயல்கள் மற்றும் அரசியல் நடவடிக்கையின் தீவிரம் காரணமாக பல்வேறு சர்ச்சைகளில் சிக்கியுள்ளார்.
அரசியல் வாழ்க்கை
திவாரி தனது அரசியல் வாழ்க்கையை 2011ஆம் ஆண்டு அகில இந்திய திரிணாமுல் காங்கிரசில் தொடங்கினார். திசம்பர் 2020ல், இவர் திரிணாமுல் காங்கிரசை விட்டு வெளியேறினார், ஆனால் சில நாட்களுக்குப் பிறகு அவர் மீண்டும் கட்சியில் சேர்ந்தார். 2 மார்ச் 2021 அன்று, இவர் திரிணாமுல் காங்கிரசிலிருந்து மீண்டும் விலகி, திலீப் கோசு முன்னிலையில் பாரதிய ஜனதா கட்சியில் சேர்ந்தார்.
மேற்கோள்கள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:மேற்கு வங்காள அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
நியோட்டேம்
நியோட்டேம் என்பது நியூட்ராசுவீட் என்னும் நிறுவனத்தால் உற்பத்தி செய்யப்படும் ஒரு செயற்கை இனிப்பூட்டி. இது மேசைச் சர்க்கரை எனப்படும் சுக்கிரோசை விட 7,000 முதல் 13,000 மடங்கு இனிப்பானது. ஐரோப்பிய ஒன்றிய நாடுகளில் இது E961 என்னும் "E" எண்ணினால் குறிக்கப்படுகிறது. இது மிதமான வெப்பநிலைப்புக் கொண்டது. விரைவில் வளர்சிதைமாற்றம் அடையக்கூடியது. அத்துடன் இது விரைவிலேயே நீக்கப்படுவதால், உடலில் தங்கிச் சேகரிக்கப்படுவது இல்லை.
நியோட்டேமின் முக்கியமான வளர்சிதைமாற்றத் தடவழி, உடல் முழுவதிலும் காணப்படும் எசுத்தரேசுகளால் எற்படும் மீதைல் எசுத்தரின் நீர்ப்பகுப்பு ஆகும். இதனால், எசுத்தரிழந்த நியோட்டேமும், மெதனாலும் கிடைக்கின்றன. உணவுப் பொருட்களை இனிப்பாக்குவதற்கு மிகவும் குறைந்த அளவான நியோட்டேமே தேவைப்படுவதால் அதிலிருந்து உருவாகும் மெதனால் பொதுவான உணவுப் பொருட்களில் காணப்படுவதை விட மிகவும் குறைவானதே.
வெளியிணைப்புக்கள்
பகுப்பு:இனிப்பூட்டிகள்
மாநில நெடுஞ்சாலை 112 (தமிழ்நாடு)
மாநில நெடுஞ்சாலை 112 அல்லது எஸ்.எச்-112 (SH 112) என்பது, இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் திருமங்கலம் என்னும் இடத்தையும், முகபேர் என்ற இடத்தையும் இணைக்கும் திருமங்கலம் - முகபேர் சாலை ஆகும். இதன் நீளம் 2.3  கிலோமீட்டர்கள்.
1881 இல் இந்தியா
1881 இல் இந்தியாவில் நடந்த நிகழ்வுகள்.
மரணங்கள்
பகுப்பு:1880களில் இந்தியா
வாத்சாயனர்
வாத்சாயனர் (Vātsyāyana) இந்தியத் துணைக்கண்டத்தில் குப்தப் பேரரசில் வாழ்ந்த இந்தியத் தத்துவவாதியும், சமசுகிருத எழுத்தாளரும் ஆவார். பல்வேறு கோணங்களிலான ஆண்-பெண் உடலுறவுகள் குறித்து விளக்கப்பட்ட இவரது காமசூத்திரம் எனும்  நூல் உலகப் புகழ் பெற்றது. ஆண்-பெண் பாலியல் நடத்தைகள் மூலம் ஆன்மீகத் தூண்டல் உண்டாகிறது என்பது வாத்சாயனரின் காமசூத்திர நூலின் நம்பிக்கையாகும்.
வெளி இணைப்புகள்
பகுப்பு:சமசுகிருத அறிஞர்கள் பகுப்பு:குப்தப் பேரரசு பகுப்பு:இந்திய எழுத்தாளர்கள்
அழகிய கண்ணே
அழகிய கண்ணே (Azhagiya Kanne) 1982 இல் வெளிவந்த இந்தியத் தமிழ்த் திரைப்படமாகும். இதனை மகேந்திரன் இயக்கியிருந்தார். இத்திரைப்படத்தில் அஸ்வினி, சரத்பாபு ஆகியோர் முக்கிய வேடத்தில் நடித்திருந்தனர்.
பாடல்கள்
இத்திரைப்படத்திற்கு இளையராஜா இசையமைத்திருந்தார். and பாடல் வரிகளை வாலியும் கங்கை அமரனும் எழுதியிருந்தனர்.
மேற்கோள்கள்
பகுப்பு:1982 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:மகேந்திரன் இயக்கிய திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சரத் பாபு நடித்த திரைப்படங்கள் பகுப்பு:சுஹாசினி நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:குமரிமுத்து நடித்த திரைப்படங்கள் பகுப்பு:காந்திமதி நடித்த திரைப்படங்கள்
யாப்பு (தொல்காப்பியம்)
தொல்காப்பியம் தமிழ்மொழியின் நடைப் பாங்குகளை 'யாப்பு' என்று பெயர் சூட்டிக்கொண்டு ஏழு வகைகளாகப் பகுத்துக் காட்டுகிறது. என்பன அவை
அமோனியம் லாக்டேட்டு
அமோனியம் லாக்டேட்டு (Ammonium lactate) என்பது NH4(C2H4(OH)COO) என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். லாக்டிக் அமிலத்தின் அமோனியம் உப்பான இச்சேர்மம் இலேசாக நுண்ணுயிரித் தடுப்பியின் பண்புகளைப் பெற்றிருக்கிறது.
”E328" என்ற ஐரோப்பிய ஒன்றிய எண் இச்சேர்மத்திற்கு வழங்கப்பட்டுள்ளது. அம்லாக்டின் மற்றும் லாக்-ஐதரின் போன்ற தோல் குழைமங்களில் செயல்திறன் மிக்கதொரு பகுதிப்பொருளாக விளங்குகிறது.
லாக்டிக் அமிலமும் அமோனியம் ஐதராக்சைடும் சேர்ந்த கலவையே அமோனியம் லாக்டேட்டு ஆகும். உலர் தோல், செதில் தோல், தோல் நமைச்சல் போன்ற தோல் நோய்களுக்கான சிகிச்சையில் தோலின் ஈரப்பதம் காக்கும் குழைமமாக இச்சேர்மம் பயன்படுத்தப்படுகிறது. இக்குழைமத்தைப் பயன்படுத்துபவர்கள் சூரிய விளக்குகள் அல்லது தோல் பதனிடும் படுகைகளின் செயற்கை புறஊதா கதிரொளி அல்லது சூரிய ஒளி தோலில் படுவதைத் தவிர்க்க வேண்டும். அமோனியம் லாக்டேட்டு, சூரிய ஒளிக்கு எதிர்வினையாற்றும் உணரியாக தோலை மாற்றுகிறது. வேனிற் கட்டிகள் வந்தது போல தோல் தோற்றமளிக்கும். எனவே இத்தகையோர் வெயிலில் செல்லும் போது சூரிய ஒளியெதிர்ப்புக் குழைமங்கள் மற்றும் உடைகளை அணிந்துச் செல்லல் பாதுகாப்பானது ஆகும் . ரான்பாக்சி நிறுவனத்தின் லாக் – ஐதரின் வகை அமோனியம் லாக்டேட்டைப் பொறுத்த வரையில், நீண்டகால தொடர் ஒளிப்புற்று நோய்த்தன்மை ஆய்வு செய்யப்பட்டது. இம்முடிவுகளின்படி முடியில்லா அல்பினோ எலிகளுக்கு 12 சதவீத அமோனியம் லாக்டேட்டை மேற்பூச்சு குழைமமாக பரிந்துரைக்கப்பட்டது. புறஊதா கதிர்களால் தூண்டப்படும் தோல் புற்று அதிகரிப்பதாக உணரப்படுகிறது.''
மைக்கேல் ஹனி
'''மைக்கேல் கே. ஹனி''' (Michael Honey) (பிறப்பு 1947 ) ஒரு அமெரிக்க வரலாற்றாளர். இவர், குகன்ஹெய்ம் ஃபெலோ மற்றும் அமெரிக்காவின் வாஷிங்டன் டகோமா பல்கலைக்கழகப் மானுடவியல் பேராசிரியர். அப்பல்கலைக்கழகத்தில் ஆப்பிரிக்க-அமெரிக்கர்களின் குடி உரிமைகள் மற்றும் தொழிலாளர் வரலாற்றைக் கற்பித்தார்.
கல்வி
ஹனி, வடக்கு இல்லினாய்ஸ் பல்கலைக்கழகத்தில் முனைவர் பட்டத்தையும (பிஎச்டி), ஹோவர்ட் பல்கலைக்கழகத்தில் முதுகலை (எம்ஏ) பட்டத்தையும் ஓக்லாண்ட் பல்கலைக்கழகத்தில் இளங்கலை (பிஏ) பட்டத்தையும் பெற்றவர்.
தொழில்
வாஷிங்டன் பல்கலைக்கழகத்திற்கான தொழிலாளர் ஆய்வுகளுக்கான ஹாரி பிரிட்ஜஸ் தலைவராகவும், தொழிலாளர் மற்றும் தொழிலாள வர்க்க வரலாற்று சங்கத்தின் தலைவராகவும் பணியாற்றினார்.
அமெரிக்க சிவில் உரிமை ஆர்வலர் மார்ட்டின் லூதர் கிங் ஜூனியரின் வரலாறு மற்றும் அமெரிக்காவின் தொழிலாளர் வரலாறு பற்றிய இவரது அறிவார்ந்த ஆராய்ச்சிக்காக மிகவும் பிரபலமானவராக அறியப்படுகிறார். 2011 ஆம் ஆண்டில், அமெரிக்கா மற்றும் கனடாவில் இருந்து கிட்டத்தட்ட 3,000 விண்ணப்பதாரர்களைக் கொண்ட ஒரு துறையில் இருந்து "இவரது முந்தைய சாதனை மற்றும் விதிவிலக்கான வாக்குறுதியின் அடிப்படையில்" இவருக்கு குகன்ஹெய்ம் புத்தாய்வு உதவித்தொகை வழங்கப்பட்டது. இவர் அமெரிக்கக் கவுன்சில் ஆஃப் லெர்ன்டு சொசைட்டீஸ், தேசிய மனிதநேய அறக்கட்டளை, தேசிய மனிதநேய மையம், ராக்ஃபெல்லர் அறக்கட்டளையின் பெல்லாஜியோ ஆராய்ச்சி மற்றும் மாநாட்டு மையம், ஹண்டிங்டன் நூலகம் மற்றும் ஸ்டான்போர்ட் மனிதநேய மையம் ஆகியவற்றிலிருந்து ஆராய்ச்சி மானியங்கள் மற்றும் பெல்லோஷிப்களையும் பெற்றுள்ளார்.
2008 ஆம் ஆண்டில் "கோயிங் டவுன் ஜெரிக்கோ ரோட்; தி மெம்பிஸ் ஸ்டிரைக், மார்டின் லூதர் கிங்'ஸ் லாஸ்ட கேம்ப்பெய்ன்" என்ற இவரது புத்தகம், லிபர்ட்டி லெகசி அறக்கட்டளை விருதை வென்றது. இவ் விருது 1776 முதல் தற்காலம்வரை அமெரிக்காவில் சிவில் உரிமைகளுக்கான போராட்டங்கள் குறித்து ஒரு தொழில்முறை வரலாற்றாசிரியர் எழுதிய சிறந்த புத்தகத்திற்காக ஆண்டுதோறும் வழங்கப்படுகிறது. இது ராபர்ட் கென்னடியின் நீதி மற்றும் மனித உரிமைகளுக்கான ராபர்ட் எஃப் கென்னடி மையத்தின் 2011 புத்தக விருதையும் பெற்றது. இந்த விருது, ராபர்ட் கென்னடியின்: நீதி, ஒரு ஒழுக்கமான சமுதாயம் அனைத்து இளைஞர்களுக்கும் நியாயமான வாய்ப்பை உறுதி செய்ய வேண்டும் என்கிற அவரது நம்பிக்கை,  சுதந்திர ஜனநாயகம் அதிகாரம் மற்றும் வாய்ப்பு வேறுபாடுகளை சரிசெய்ய செயல்பட முடியும் என்ற அவரது நம்பிக்கை." போன்றவற்றை விளக்கும் புத்தகங்களுக்கு ஆண்டுதோறும் வழங்கப்படுகிறது.
இவரது தற்போதைய பணி, ஆர்கன்சாஸைச் சேர்ந்த பெரும் மந்தநிலை கால குத்தகை விவசாயியும் அவரது அரசியல் பாடல்கள் மற்றும் கவிதைகளுக்காக அறியப்பட்டவருமான தெற்கு குத்தகைதாரர் விவசாயிகள் சங்கத்தின் வழக்குரைஞர்  ஜான் ஹேண்ட்காக்சின் வாய்மொழி வரலாற்றைப் பற்றியது ஆகும்.
சான்றுகள்
பகுப்பு:1947 பிறப்புகள் பகுப்பு:வாழும் நபர்கள் பகுப்பு:அமெரிக்க எழுத்தாளர்கள் பகுப்பு:அமெரிக்க வரலாற்றாளர்கள்
ஆல்பா பொறியியல் கல்லூரி
ஆல்பா பொறியியல் கல்லூரி 2011 ஆம் ஆண்டில் தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
ஆல்ஃபா இன்ஜினியரிங் கல்லூரி 2006 ஆம் ஆண்டில் பூனமல்லியின் 60 ஏக்கர் பரப்பளவில் நிறுவப்பட்டது. தொழில்நுட்ப கல்விக்கான அகில இந்திய கவுன்சில் ( AICTE) யிருந்தும் இக்கல்லூரி அங்கீகாரம் பெற்றது. ஆல்பா குழுமங்களின் தலைவரான டாக்டர்.எம்.எஸ். கிரேஸ் ஜார்ஜ் மற்றும் ஆல்பா குழுமத்தின் துணைத் தலைவரான திருமதி.சுஜா ஜார்ஜ், அவருடன் இரண்டு தலைமுறை கல்வித் திறனைக் கொண்ட ஒரு பாரம்பரியத்தை முன்னோக்கி கொண்டு செல்கின்றனர். ஜெர்மனியின் சர்வதேச அளவில் புகழ்பெற்ற TUV Suddeutschl and, கல்விக் கல்விக்கான கல்லூரிக்கு சர்வதேச தரநிர்ணய அமைப்பு (ISO) ISO 9001: 2008 சான்றிதழை வழங்கியது.
இடம்
34, உதயவர் கோவில் தெரு, திருமசிசாய், திருவள்ளூர், சென்னை மாவட்டத்தில் அமைந்துள்ளது
படிப்புகள்
இக்கல்லூரியில் உயிர் மருத்துவ பொறியியல், கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம், முதன்மை வணிகம் நிர்வாகம் என பல பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
கலிஞ்சிக்குப்பம் ஊராட்சி
கலிஞ்சிக்குப்பம் ஊராட்சி (Kalinjikuppam Gram Panchayat), தமிழ்நாட்டின் விழுப்புரம் மாவட்டத்தில் உள்ள கண்டமங்கலம் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2328 ஆகும். இவர்களில் பெண்கள் 1157 பேரும் ஆண்கள் 1171 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இலைக்கடம்பூர் மாரியம்மன் கோயில்
இலைக்கடம்பூர் மாரியம்மன் கோயில் தமிழ்நாட்டில் அரியலூர் மாவட்டம், இலைக்கடம்பூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1882 இல் இந்தியா
1882 இல் இந்தியாவில் நடந்த நிகழ்வுகள்.
மரணங்கள்
பகுப்பு:1880களில் இந்தியா
மாரப்பநல்லூர் தான்தோன்றீஸ்வரர் கோயில்
மாரப்பநல்லூர் தான்தோன்றீஸ்வரர் கோயில் தமிழ்நாட்டில் தஞ்சாவூர் மாவட்டம், மாரப்பநல்லூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் தையல்நாயகி சன்னதியும், முருகன், அம்மன், பைரவர், தட்சிணாமூர்த்தி, சனி பகவான், சூரியன் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. மாசி மாதம் சிவன்ராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புதிய ஆத்திசூடி
புதிய ஆத்திசூடி ஒரு தமிழ் நீதி நூல். ஔவையார் எழுதிய நீதி நூலான ஆத்திசூடியைப் போன்றே நல்ல அறிவுரைகளுடன் சுப்பிரமணிய பாரதியாரால் 20-ஆம் நூற்றாண்டில் எழுதப்பட்டது. ஆத்திசூடியைப் போன்றே இதன் அமைப்பு உள்ளது. மொத்தம் 111 அறிவுரைகள் உள்ளன. இவை எளிதில் மனப்பாடம் செய்து கொள்ளும் சிறு சிறு சொற்றொடர்களாக அமைந்துள்ளன.
பகுப்பு:தமிழ் அற நூல்கள்
கோபிநாத் பர்தலை
கோபிநாத் பர்தலை  (Gopinath Bordoloi, 6 சூன் 1890–5 ஆகத்து 1950) இந்திய மாநிலமான அசாமின் முதலாவது முதலமைச்சராகப் பணியாற்றியவரும், இந்திய விடுதலை இயக்கத்தில் பெரும் பங்காற்றியவரும் ஆவார். அரசியல் கோட்பாடாக காந்தியின் வன்முறை தவிர்த்த வழியை ஏற்றுக்கொண்டவர். அசாம் மாநிலத்திற்கும் மக்களுக்கும் இவராற்றியப் பணியைப் பாராட்டி இவர் முதலமைச்சராக இருந்தபோது அசாமின் ஆளுநராக இருந்த ஜயராம் தாஸ் தௌலத்ராம் இவருக்கு "லோகபிரியா" என்றப் பட்டத்தை வழங்கினார். 1999 ஆம் ஆண்டு இந்தியாவின் உயரிய குடிமை விருதான பாரத ரத்னா இவருக்கு மரணத்திற்குப் பின்பு வழங்கப்பட்டது.
அரசியல் வாழ்வு
1922 ஆம் ஆண்டு இந்திய தேசிய காங்கிரசின் அங்கமாக அசாம் காங்கிரசு உருவானபோது இவரது அரசியல் வாழ்வு துவங்கியது. அந்த ஆண்டு நடைபெற்ற ஒத்துழையாமை இயக்கத்தில் பங்கேற்று ஓராண்டு சிறை சென்றார். வெளிவந்தபிறகு தமது வழக்கறிஞர் தொழிலுக்குத் திரும்பினார்.
1936 ஆம் ஆண்டு பிராந்திய சட்டப்பேரவை தேர்தல்களில் காங்கிரசு பெரும்பான்மை இடங்களைப் பெற்றிருந்தபோதும் அமைச்சர்களுக்கு அதிகாரம் வழங்கப்படாத நிலையில் எதிர்கட்சியாகவே செயலாற்ற முடிவு எடுத்தது. போர்டோலாய் எதிர்கட்சித் தலைவராக தேர்ந்தெடுக்கப்பட்டார். சிறுபான்மை கட்சிகள் அமைத்த அரசு கவிழ்ந்தநிலையில் இவர் செப்டம்பர் 21, 1938ஆம் ஆண்டில் முதல்வராக பொறுப்பேற்றார். மகாத்மா காந்தியின் ஆணைப்படி 1940ஆம் ஆண்டில் தமது பதவியை துறந்தார். 1946ஆம் ஆண்டு நடைபெற்ற தேர்தல்களில் மீண்டும் வெற்றி பெற்று முதலமைச்சராக பொறுப்பேற்றார்.
இந்தியப் பிரிவினைக்கு முன்பாக நடந்த உரையாடல்களில் அசாமை வங்காளத்துடன் இணைத்து கருதப்படுவதை காங்கிரசுக்கு உள்ளேயும் பிரித்தானிய அரசினரிடத்தும் இவர் எதிர்த்தமையாலேயே பின்னாளில் அசாம் கிழக்கு வங்காளத்துடன் பாக்கித்தானின் பகுதியாக இணைக்கப்படாமல் இருந்தது எனச் சில அரசியலாளர்கள் கருதுகின்றனர்.
குவஹாத்தியில் உள்ள விமான நிலையத்துக்கு இவர் நினைவாக லோக்பிரியா கோபிநாத் பர்தலை சர்வதேச விமான நிலையம் என்று பெயர் சூட்டப்பட்டுள்ளது.
வெளியிணைப்புகள்
பகுப்பு:1890 பிறப்புகள் பகுப்பு:1950 இறப்புகள் பகுப்பு:இந்திய அரசியல்வாதிகள் பகுப்பு:இந்திய விடுதலைப் போராட்ட வீரர்கள் பகுப்பு:அசாம் முதலமைச்சர்கள் பகுப்பு:இந்திய அரசியலமைப்பு நிர்ணய மன்ற உறுப்பினர்கள்
அபக்கூக்கு
அபக்கூக்கு (Habakkuk, or ; חֲבַקּוּק; also spelled Habacuc), என்பவர் எபிரேய விவிலியம் குறிப்படும் இறைவாக்கினராவார். இவர் அபக்கூக்கு நூலின் ஆசிரியரும், பனிரெண்டு சிறிய இறைவாக்கினர்களில் எட்டாவது இறைவாக்கினரும் ஆவார்.
வெளி இணைப்புக்கள்
பகுப்பு:எபிரேய விவிலிய இறைவாக்கினர்கள்
ஒடிசா அரசு
ஒடிசா சட்டமன்றத்துக்காக மாநிலத்தை 147 தொகுதிகளாகப் பிரித்துள்ளனர். ஒவ்வொரு தொகுதியிலும் மக்களால் தேர்ந்தெடுக்கப்பட்டவர், அந்த தொகுதியை முன்னிறுத்துவார். இவர் சட்டப் பேரவை உறுப்பினர் ஆவார். இவருக்கு ஐந்தாண்டுக் காலம் பதவில் இருக்கும்.
தகவல் தொடர்புத் துறை
ஒடிசா அரசின் திட்டங்களை மக்கள் அறிந்து கொள்வதற்காக, ஒடிசா ரிவியூ என்ற ஆங்கில இதழும், உத்கள் பிரசங்கா என்ற ஒரிய மொழி இதழும் வெளியிடப்படுகின்றன.
சான்றுகள்
பகுப்பு:ஒடிசா அரசு பகுப்பு:ஒடிசா
பன்னாட்டு மலை நாள்
பன்னாட்டு மலை நாள் (International Mountain Day) ஆண்டுதோறும் டிசம்பர் 11 ஆம் நாள் கொண்டாடப்பட்டு வருகிறது. பன்னாட்டு மலைகள் நாளை ஐக்கிய நாடுகளின் உணவு மற்றும் வேளாண்மை அமைப்பு முன்னின்று நடத்து வருகிறது.
மலைகளைப் பாதுகாக்கவும், மலைப்பிரதேசங்களில் வாழும் மக்களின் வாழ்க்கைத்தரத்தை மேம்படுத்தவும், மலையின் சுற்றுச்சூழலை பாதுகாக்கவும், 2002ஆம் ஆண்டில் மலைகளின் கூட்டாளி என்கிற அமைப்பு உருவாக்கப்பட்டது. இந்த அமைப்பு உலகம் முழுவதும் தொடர்பை ஏற்படுத்திக்கொண்டிருக்கிறது. இவ்வமைப்பின் முயற்சியால் 2002 ஆம் ஆண்டில் ஐக்கிய நாடுகள் அவை டிசம்பர் 11 ஆம் நாளை பன்னாட்டு மலைகள் நாளாக அறிவித்தது.
மேற்கோள்கள்
பகுப்பு:திசம்பர் சிறப்பு நாட்கள் பகுப்பு:சுற்றுச்சூழல் விழிப்புணர்வு நாட்கள் பகுப்பு:ஐக்கிய நாடுகளின் சிறப்பு நாட்கள்
சங்கர் சிங் ராஜ்புரோகித்
சங்கர் சிங் ராஜ்புரோகித் (Shankar Singh Rajpurohit) பாரதீய ஜனதா கட்சியைச் சார்ந்த ஒரு இந்திய அரசியல்வாதி. ராஜஸ்தான் மாநிலத்தின் ஆஹோர் சட்டமன்றத் தொகுதியைப் பிரதிநிதித்துவப்படுத்தும் ராஜஸ்தான் சட்டமன்ற உறுப்பினர்.
சான்றுகள்
பகுப்பு:வாழும் நபர்கள் பகுப்பு:ராஜஸ்தான் அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
அங்கலேஷ்வர்
thumb|250px|right|15-8-2013இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்
அங்கலேஷ்வர் (Ankleshwar), நகரம் குஜராத்தின் பரூச் மாவட்டத்தில் உள்ளது. இது பரூச் நகரத்திலிருந்து பத்து கி. மீ. தொலைவில் அமைந்துள்ளது. அங்கலேஷ்வர் சமண சமய தீர்த்தாங்கரர் கோயில் புகழ் பெற்றது. . இது குஜராத்தின் பெட்ரோலிய நகரம் என்ற சிறப்பு படைத்தது.
பொருளாதாரம்
பெட்ரோலிய வளமிக்க தொழில் நகரமான அங்கலேஷ்வரில், இந்திய அரசின் எண்ணெய் மற்றும் இயற்கை எரிவாயு கழகத்தின் (Oil and Natural Gas Corporation Limited (ONGC) கிளை அலுவலகம் அமைந்துள்ளது. இங்கு உரங்கள், பூச்சிக்கொல்லி மருந்துகள், மருத்துவமனை மருந்துகள், இரசாயனப் பொருட்கள் மற்றும் வேதியியல் வர்ணங்கள் தயாரிக்கும் 1000க்கும் மேற்பட்ட வேதியல் தொழிலகங்கள் உள்ளன.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும்பகுப்பு:பரூச் மாவட்டம்
சோழபுரம்
அமைவிடம்
தஞ்சாவூரிலிருந்து 53 கிமீ தொலைவில் உள்ள   சோழபுரம் பேரூராட்சிக்கு அருகில் திருவிடைமருதூர் 15 கிமீ; திருப்பனந்தாள் 7 கிமீ; தேவனஞ்சேரி 7 கிமீ; கும்பகோணம் 13 கிமீ தொலைவில் உள்ளது.
பேரூராட்சியின் அமைப்பு
7.07 சகிமீ பரப்பும், 15  வார்டுகளும், 33  தெருக்களும் கொண்ட இப்பேரூராட்சி  கும்பகோணம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1632      வீடுகளும், 6803  மக்கள்தொகையும் கொண்டது.
விவசாயம்
கிராம மக்கள் வருவாய் விவசாயம் சார்ந்து இருக்கிறது.விவசாயத்திற்கு "மண்ணியாறு" மற்றும் மோட்டார் (பம்புசெட்) போன்றவை நீர்ப்பாசனம் வழங்குகிறது.சோழபுரத்தில் நெல்,கோதுமை, பயிறு வகைகள், எள், நிலக்கடலை சவுக்கு மரம், பழங்கள், மிளகாய், வாழை மரம் மற்றும் கரும்பு பயிரிடப்படுகிறது.
கல்வி
அரசு உயர்நிலை பள்ளி,மார்னிங்ஸ்டார் மெட்ரிகுலேஷன் பள்ளி கல்வி வழங்குகிறது.
கோவில்
கைலாசநாதர் கோவில், சாரபேஸ்வரர் கோவில், விநாயகர், அம்மன், முனீஸ்வரன், அய்யனார் கோவில்கள் மிகவும் பிரபலமானது.
போக்குவரத்து
கும்பகோணம் ரயில் நிலையம் சோழபுரம் மிக அருகில் உள்ள ரயில் நிலையமாகும்.கிராம மற்றும் நகர பகுதி போக்குவரத்துக்கான முக்கிய பேருந்து முனையம் கும்பகோணத்தில் உள்ளது. தஞ்சாவூர் மற்றும் திருச்சியில் நவீன விமான நிலையங்கள் உள்ளது.
வெளி இணைப்புகள்
பகுப்பு:தஞ்சாவூர் மாவட்டத்தில் உள்ள பேரூராட்சிகள்
தொம்மலூரு சொக்கநாதசுவாமி கோயில்
தொம்மலூர் சொக்கநாதசுவாமி கோயில் இந்தியாவில் கர்நாடக மாநிலத்தில் பெங்களூரில் உள்ள தொம்லூரில் உள்ள கோயிலாகும். சொக்கநாதசுவாமி அல்லது சொக்க பெருமாள் (இந்து கடவுள் விஷ்ணு ) என்று அழைக்கப்படும் தெய்வத்திற்கு இக்கோயில் அர்ப்பணிக்கப்பட்டுள்ளது. இந்நகரிலுள்ள, கி.பி. 10 ஆம் நூற்றாண்டின் சோழர் காலத்தைச் சேர்ந்த பழமையான கோயில்களில் இதுவும் ஒன்றாகும்.
வரலாறு
சொக்கநாதசுவாமி கோயில் பெங்களூரில் உள்ள பழமையான கோயிலாக கருதப்படுகிறது. இக்கோயிலின் வளாகத்தில் பல குறிப்பிடத்தக்க சிற்பங்கள் மற்றும் அலங்கார அம்சங்கள் உள்ளன. இக்கோயிலானது கிழக்கு நோக்கி உள்ளது. ஒரு கதவின் சட்டத்தில் உள்ள கி.பி.1270 ஆம் ஆண்டைச் சேர்ந்த ஒரு தமிழ் கல்வெட்டு அழகியர் என்பவர் அக்கதவின் சட்டங்களை நன்கொடையாக அளித்ததாகத் தெரிவிக்கிறது. அங்குள்ள மற்றொரு கல்வெட்டின் மூலமாக ஒரு தலைக்கட்டு அளித்த நன்கொடையைப் பற்றி அறிய முடிகிறது. கி.பி.1270ஆம் நாளைச் சேர்ந்த மற்றொரு கல்வெட்டு போய்சள வீர ராமநாதர் அக்கோயிலுக்கு அளித்த நன்கொடையைப் பற்றிக் கூறுகிறது. விஜயநகர பாணியில் அமைந்த நவரங்கங்கள் அக்கோயிலில் காணப்படுகின்றன.
தமிழ் கல்வெட்டுகள்
சொக்கநாதசுவாமி கோயிலில் ஏராளமான தமிழ் கல்வெட்டுகள் காணப்படுகின்றன. இந்தக் கல்வெட்டுகளில் டோம்லூர் என்பதானது டோம்பலூர் அல்லது தேசிமாணிக்கப்பட்டணம் என்று குறிக்கப்பட்டுள்ளது. சக்ரவர்த்தி பொசலவீரரமநாத தேவர் கல்வெட்டுகள் அங்கு காணப்படுகின்றன. அவர் கோயில் நிர்வாகத்திற்கு கூறிய செய்திகள் அவற்றில் காணப்படுகின்றன. மேலும் சில கல்வெட்டுகள் விஜயநகர பேரரசின் இரண்டாம் தேவராயர் கோயிலுக்குச் செலுத்திய செய்த வரி மற்றும் சுங்கச்சாவடிகளைப் பற்றிய பதிவுகளைக் கொண்டுள்ளன. இதில் டோம்பலூரைச் சுற்றியுள்ள வீடுகள், கிணறுகள், நிலங்கள் சொக்கப்பெருமாளுக்கு கொடையாக வழங்கப்பட்டுள்ள செய்தி காணப்படுகிறது. கி.பி.1270ஆம் ஆண்டைச் சார்ந்த மற்றொரு தமிழ் கல்வெட்டு அழகியார் என்பவரால் இரு கதவுகள் நன்கொடையாக அளிக்கப்பட்டப் பற்றி எடுத்துரைக்கிறது. தமிழில் உள்ள மற்றொரு கல்வெட்டு தலைகட்டு மற்றும் அவரது மனைவி இருவரும் ஜலப்பள்ளி கிராமத்திலிருந்து நிலத்தையும், விண்ணமங்கலம் குளத்தையும் கொடையாக  அக்கோயில் தெய்வத்திற்கு வழங்கியதைக் குறிப்பிடுகிறது.
கி.பி 1290 ஆம் ஆண்டு கல்வெட்டு ஒன்று டொமலூரின் வருவாயிலிருந்து போய்சள வீரராமனந்தா அளித்த நன்கொடையைப் பற்றிக் குறிப்பிடுகிறது.
தற்போதைய நிலை
இந்த கோயில் பல முறை விரிவாக புதுப்பிக்கப்பட்டுள்ளது, கருவறை மற்றும் இரண்டு அர்த்தமண்டபங்கள் மட்டுமே பழங்காலக் கட்டுமானத்தைக் கொண்டு அமைந்துள்ளன. நேபாளத்தில் உள்ள கந்தகி ஆற்றிலிருந்து கொண்டுவரப்பட்ட சாலிக்கிராமக் கற்களைக் கொண்டு கோயிலின் கருவறையில் விஷ்ணு, ஸ்ரீதேவி மற்றும் பூதேவியின் சிற்பங்கள் அமைக்கப்பட்டுள்ளன.
இக்கோயிலைப் பற்றி பலரும் அறிந்திருக்கவில்லை. டோம்லூர் நகரிலிருந்து பிரதான சாலையைவிட்டுத் தள்ளி சிறிய தெருவில் அமைந்துள்ளது. 30 ஆண்டுகளுக்கு முன்பு இக்கோயில் புதுப்பிக்கப்பட்டது. கருவறையும் இரு அர்த்தமண்டபங்களும், தென் கர்நாடகப்பகுதியை உள்ளிட்ட பகுதிகளை அரசாண்ட சோழர் காலத்தைச் சேர்ந்தது என்ற பழம்பெருமையுடன் உள்ளன.
கோயில் நேரம்
தினசரி: காலை 6:00 - 11:00, மாலை: 5:45 - இரவு 8:30 மணி
புதன் கிழமை: காலை 6:00 - 11:30, மாலை: 5:45 - இரவு 8:30 மணி
மாநில நெடுஞ்சாலை 113 (தமிழ்நாடு)
மாநில நெடுஞ்சாலை 113 அல்லது எஸ்.எச்-113 (SH 113) என்பது, இந்தியாவின் தமிழ்நாடு மாநிலத்தின் சென்னை மாநகரில் கோடம்பாக்கம் என்னும் இடத்தையும்,காஞ்சிபுரம் மாவட்டத்தில் திருப்பெரும்புதூர் என்ற இடத்தையும் இணைக்கும் கோடம்பாக்கம் - திருப்பெரும்புதூர் சாலை ஆகும். இதன் நீளம் 28.8  கிலோமீட்டர்கள்.
வார்டு வண்டுகுத்தி
வார்டு வண்டுகுத்தி (Ward's trogon)(கார்பெக்டெசு வார்டி) என்பது துரோகோனிடே குடும்ப பறவை சிற்றினமாகும். இதன் வாழிட வரம்பு இந்தியத் துணைக்கண்டத்தின் வடகிழக்கு பகுதிகள் கிழக்கு நோக்கி தென்கிழக்காசியா வரை நீண்டுள்ளது. இது பூட்டான், இந்தியா, திபெத் மற்றும் மியான்மர் ஆகிய நாடுகளில் காணப்படுகிறது. இது வடக்கு வியட்நாமில் ஒரு துண்டிக்கப்பட்ட எண்ணிக்கையில் காணப்படுகிறது. ஆனால் இங்கு வார்டு வண்டுகுத்தி குறித்த சமீபத்திய தகவல்கள் எதுவும் இல்லை. இதன் இயற்கை வாழ்விடங்கள் மிதமான காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். இது வாழ்விட இழப்பால் அச்சுறுத்தப்படுகிறது.
விளக்கம்
வார்டு வண்டுகுத்தி 35 to(-) நீளமும் 115 - 120 g எடையும் கொண்டது. ஆண் பறவை இளஞ்சிவப்பு-சிவப்பு மார்பகம், வயிறு, கீழ் வால் மற்றும் நெற்றி மற்றும் மார்பு, முதுகு மற்றும் இறக்கைகள் மற்றும் மேல் வால் ஆகியவை கருப்புடன் அரக்கு நிறத்தில் காணப்படும். அலகின் முனை அடர் சிவப்பு நிறத்தில் காணப்படும். பெண்ணின் இறகுகள் ஆணுடன் பொருந்துகின்றன. ஆனால் சிவப்பு நிறத்திற்குப் பதிலாக மஞ்சள் மற்றும் கருமையான பகுதிகள் அடர் ஆலிவ் நிறத்திலிருக்கும். பெண்ணின் அலகின் முனை மஞ்சள் நிறத்திலிருக்கும். ஆண் மற்றும் பெண் பறவைகளின் கண்ணைச் சுற்றி நீல வளையம் காணப்படும்.
பரவலும் வாழ்விடமும்
வார்டு வண்டுகுத்தி வடகிழக்கு இந்தியாவில் பூட்டான் மற்றும் அருணாச்சலப் பிரதேசத்திலிருந்து வடக்கு மற்றும் கிழக்கு மியான்மர் மற்றும் தெற்கு சீனா (மேற்கு யுன்னான்) வரை பரவியுள்ளது. 1939-ல் வியட்நாமில் உள்ள பேன் சி பானில் ஒரு பிரிந்த பறவைக்கூட்டம் பொதுவானதாகக் காணப்பட்டது. இவை பொதுவாக மலைப்பகுதிகளில் சுமார் 1500 – உயரத்தில் காணப்படுகிறது. இவை எப்போதாவது 300 m காணப்படும். குளிர்காலத்தில் இது குறைந்த உயரத்திற்கு நகரும் என்பதற்கு சில சான்றுகள் உள்ளன.
வார்டு வண்டுகுத்தியின் விருப்பமான வாழ்விடம் கருவாலி மரம் மற்றும் காசுடானோபிசு மற்றும் மிதமான அகலமான பசுமையான காடுகளால் ஆன மிதவெப்பமண்டல பகுதிகள் ஆகும். இந்த காடுகளுக்குள் இது அடிவாரத்திலும், அடிமரங்களிலும் மற்றும் மூங்கிலிலும் காணப்படுகிறது.
பாதுகாப்பு நிலை
இந்த சிற்றினம் பொதுவாகக் காணப்படும் பறவை இல்லை. இருப்பினும் இது சில இடங்களில் உள்ளூரில் பொதுவானதாக இருக்கலாம். இது 1990களில் பன்னாட்டு இயற்கைப் பாதுகாப்புச் சங்கம் பாதிக்கப்படக்கூடியதாகக் கருதியது. ஆனால் பூட்டானில் பாதுகாப்பான எண்ணிக்கையில் இதன் மக்கள்தொகை உள்ளது. எனவே இது தற்போது அச்சுறு நிலையை அண்மித்த இனமாக உட்பட்டதாகப் பட்டியலிடப்பட்டுள்ளது.
நடத்தை
வார்டு வண்டுகுத்தியின் நடத்தை பற்றி அதிகம் அறியப்படவில்லை. இது அந்துப்பூச்சிகள், குச்சி-பூச்சிகள், வெட்டுக்கிளிகள் மற்றும் பூச்சிகள் மற்றும் பெரிய விதைகள் உள்ளிட்டவற்றை உணவாக உண்ணுகிறது. இதன் கூடுகள் கண்டுபிடிக்கப்படவில்லை அல்லது விவரிக்கப்படவில்லை, இவை மார்ச் மற்றும் ஏப்ரல் மாதங்களில் இனப்பெருக்கம் செய்கின்றன.
மேற்கோள்கள்
பகுப்பு:வடகிழக்கு இந்தியப் பறவைகள்
1558 இல் இந்தியா
1558 இந்தியாவில் நடந்த நிகழ்வுகள்.
குறிப்புகள்
பகுப்பு:ஆண்டு வாரியாக இந்தியா பகுப்பு:1558